

**หมอใหญ่กรุงเก่า : แนะอากาศเปลี่ยนแปลงระวังไข้หวัดใหญ่**

นพ.พิทยา ไพบูลย์ศิริ **นายแพทย์สาธารณสุขจังหวัดพระนครศรีอยุธยา.กล่าวว่า**   
ช่วงนี้อากาศเปลี่ยนแปลงมีอากาศร้อนและฝนตก แม้ว่าในบางพื้นที่สภาพอากาศค่อนข้างร้อน   
แต่พบว่าสภาพอากาศในช่วงเวลาของแต่ละวัน มีความแตกต่างกันมากพอสมควร   
ซึ่งส่งผลกระทบทำให้อุณหภูมิในร่างกายมีความแตกต่างกันไปด้วยก่อให้เกิดโรคต่างๆ  
ได้ง่าย เช่น **โรคไข้หวัดใหญ่**   
 จากข้อมูลสำนักระบาดวิทยา กรมควบคุมโรค พบว่า ในปี 2560 พบผู้ป่วยโรคไข้หวัดใหญ่ 199,391 ราย เสียชีวิต 55 ราย กลุ่มอายุพบมากที่สุดคือ 15-24 ปี รองลงมาคือ 35-44ปี และ 25-34 ปี.........................................................................................................  
 **โรคไข้หวัดใหญ่** เป็นโรคที่เกิดจากเชื้อ Influenza Virus เป็นการติดเชื้อระบบทางเดินหายใจ   
พบได้บ่อยในคนทุกเพศทุกวัย พบได้เกือบทั้งปี แต่จะเป็นมากในช่วงฤดูฝน แพทย์มักจะให้  
การวินิจฉัยผู้ป่วยที่มีอาการตัวร้อนมา 2-3 วัน โดยไม่มีอาการอย่างอื่นชัดเจนว่าเป็นไข้หวัดใหญ่ ผู้ป่วยจะมีไข้สูง ปวดศีรษะ ปวดตามตัว ปวดกล้ามเนื้อมาก..............................................................   
 **การติดต่อ** เชื้อไข้หวัดใหญ่นี้จะอยู่ในน้ำมูก น้ำลาย หรือเสมหะของผู้ป่วย ติดต่อได้ง่ายโดยทางเดินหายใจ จากการไอหรือจาม เชื้อจะเข้าทางปากและเยื่อบุตา สัมผัสเสมหะของผู้ป่วยทางแก้วน้ำ ผ้า จูบ หรือสัมผัสทางมือที่ปนเปื้อนเชื้อโรค..........................................................................   
 **อาการของโรคไข้หวัดใหญ่** มักจะเกิดขึ้นทันทีทันใดด้วยอาการไข้สูง ตัวร้อน หนาว  
ปวดเมื่อยตามกล้ามเนื้อ โดยเฉพาะที่หลัง ต้นแขนต้นขา ปวดศีรษะ อ่อนเพลีย เบื่ออาหาร   
ขมในคอ คัดจมูก มีน้ำมูกใสๆ ไอแห้งๆ จุกแน่นท้อง มีข้อสังเกตว่าไข้หวัดใหญ่มักเป็นหวัดน้อย   
แต่ไข้หวัดธรรมดามักเป็นหวัดมาก ไข้มักเป็นอยู่ 2-4 วัน หากอาการไม่ดีขึ้นควรพบแพทย์ทันที  
 นพ.พิทยา ไพบูลย์ศิริ**.นายแพทย์สาธารณสุขจังหวัดพระนครศรีอยุธยา กล่าวต่อว่า**   
ขอให้ประชาชนใส่ใจสุขภาพตนเองและคนในครอบครัวมากขึ้นและปฏิบัติตนเองให้ห่างไกลโรคดังต่อไปนี้....................................................................................................................  
**1.ออกกำลังกายนอนพักผ่อนให้เพียงพอ..**..........................................................................  
**2.รับประทานอาหารที่มีประโยชน์.**....................................................................................   
**3.ล้างมือด้วยน้ำและสบู่บ่อยๆ**....................................................................................  
**4.อาหารควรปรุงสุกใหม่และใช้ช้อนกลางเมื่อรับประธานอาหาร.**.................................................  
**5.หลีกเลี่ยงการคลุกคลีผู้ป่วยหรือป้องกันโดยการใส่หน้ากากอนามัย**.................................  
และหากพบว่าตนเองหรือคนในบ้านมีอาการสงสัยว่าป่วยให้รีบพบแพทย์ในสถานบริการใกล้บ้าน เพื่อทําการวินิจฉัยและรับการรักษา

**งานประชาสัมพันธ์ กลุ่มงานบริหารทั่วไป สำนักงานสาธารณสุขจังหวัดพระนครศรีอยุธยา โทร ๐ – ๓๕๒๔ - ๑๕๒๐ ต่อ ๑๑๐**